ming030890/wiki-yue-high-quality huggingface dataset:
澳門25B巴士

澳門25B巴士線係條由澳門新福利公共汽車有限公司經營嘅巴士線，來往關閘同橫琴澳方口岸。

背景
25X路線
2008年12月7號起，配合澳門特區政府交通事務局實施第一階段巴士路線調整，呢線線運作由關閘總站來回科技大學，由澳門公共汽車有限公司營運，服務時間為朝早六點半到晚黑七點半，班距八至十六分鐘。
25X線係澳巴第一條X線，定位為「25短線」，停站同關閘來回黑沙嘅25路線完全相同。
2009年1月20號，配合道路開闢，呢條線取消停靠路氹連貫公路/科技大學站，同時增設停靠臨時站（即而家望德聖母灣馬路/連貫公路站）。
2009年4月26號，配合澳門特區政府交通事務局實施第二階段巴士路線調整，本線氹仔回程去關閘增加停靠亞馬喇前地站。
2010年12月8號，本線去氹仔唔經高士德大馬路，改經美副將大馬路。
2011年6月12號，配合澳門特區政府交通事務局實施第四階段巴士路線調整，呢條線取消停靠新世紀酒店站。
2011年8月1號，呢條線改由澳門新福利公共汽車有限公司營運，調整服務時間為朝早六點半到晚黑十一點，班距八到十分鐘。
2011年8月4號，呢條線延伸至蓮花圓形地。
2011年8月28號，呢條線增設停靠史伯泰/麗景灣站。
2011年12月10號，配合巴士站分流，呢條線取消停靠高士德/紅街市站。
2012年6月1號，呢條線增設停靠連貫公路/金沙城中心站。
2013年3月16號，呢條線去氹仔不經關閘馬路，改經白朗古將軍大馬路；去關閘唔經青洲大馬路，改經菜園涌邊街；喺氹仔區改經路氹新城嘅新開闢路段（於2013年9月10號命名為「順榮大馬路」同「永進大馬路」）。
2014年3月15號，配合巴士站分流，呢條線取消停靠氹仔花城站。
2014年12月18號，配合關閘邊檢大樓實行新通關安排，呢條線調整服務時間為06:06-01:00，班距8-12分鐘。
2015年2月16號，呢線線用車由中型巴士調整為大型巴士。
2016年1月16號，調整呢條線服務時間為06:00-01:00，班距為6-12分鐘。
2016年3月19號，配合新行車安排，呢條線取消停靠提督馬路/白朗古站。
2016年5月7號，配合工程，呢條線取消停靠運動場道站。
2016年9月24號：
「孫逸仙馬路/三家村」站同「泉亮花園」站合併，並分別改名為「泉亮花園」站同「泉裕豪庭」站，改停靠「泉裕豪庭」站。
「亞利雅架前地」站同「寶龍花園」站合併，並改名為「百利寶花園」站。
2016年10月9號，配合氹仔運動場圓形地同周邊道路恢復，由10月9號20:00起，呢條線恢復原路線行駛，恢復停靠「澳門運動場」站、「運動場圓形地」臨時站。
2016年11月18號，因應路面實際情況及客況，安排本線部分班次，以跳站形式運行，若關閘周邊道路擁塞嚴重時，將由關閘總站開出後改行其他順通路段，跳站至「白朗古/跑狗場」站或「市政狗房」站後繼續原線行駛，致力維持其後站點班次穩定。
2017年8月23號，颱風天鴿襲澳，關閘總站受嚴重風暴潮破壞停用，本路線改以「街總社區服務大樓」站作為總站。
2018年2月3號，本線總站原本嘅「街總社區服務大樓」站改為「菜園涌邊街總站」發車，開車後至停靠「街總社區服務大樓」站。
2018年4月4號，新增停靠「牧場街總站」。
25B路線
25B路線循環線時期路線圖
2018年4月21號，為配合實施巴士新收費，本線改為25B路線。
2018年4月28號，呢條線嘅總站「菜園涌邊街總站」遷至「牧場街總站」。
2018年7月15號，呢條線取消停靠「奧林匹克游泳館圓形地」站。
2018年7月21號，呢條線恢復停靠「運動場/賽馬會」站（原名：運動場道）。
2018年12月15號，關閘總站重開，總站搬到關閘廣場地下公共客運總站，唔停靠「牧場街總站」臨時總站。維持停靠現有站點並按原路線行駛。
2019年5月18號，配合建設發展辦公室重整，取消「奧林匹克游泳館」巴士站。
2019年7月27號起，多個巴士站開始改名：
「十月一日前地」站改名為「十月一號前地」站
「運動場圓形地」站改名為「運動場/體育中心」站
2019年7月31號，熱帶風暴韋帕襲澳，澳門氣象局一度發出八號風球，大批訪澳旅客滯留港珠澳大橋澳門邊檢大樓及亞馬喇前地一帶，交通事務局緊急開辦該路線疏導旅客直至翌日凌晨1點。由於跨海大橋喺八號風球期間封閉，特班車路線改為往返關閘總站同亞馬喇前地。
2019年8月17號起，因「青洲坊總站」開始啟用，本線有所調整：
「菜園涌邊街」改名為「鄭觀應公立學校」並繼續停靠。
增加停靠「紀念孫中山公園」。
2020年4月11號，新增停靠離島醫療綜合體護理學院臨時站。
2020年4月18號，亞馬喇前地整治土建工程完工，本路線取消停靠「葡京酒店」站。
2020年6月24號，離島醫療綜合體護理學院臨時站調整為永久站，並命名為「仁德大馬路」站。
2020年6月30號，「仁德大馬路」站更改為「仁德大馬路/護理學院」。
2020年8月18號下晝2:45起，為配合橫琴口岸澳門口岸區啟用，本路線改為雙程路線，並延伸到橫琴澳方口岸作總站。去橫琴澳方口岸方向增停「蓮花路停車場」，去關閘方向增停「蓮花大橋」站。
2021年1月9號起，去關閘方向永久取消停靠「蓮花大橋」站點。

收費
全程車費：澳門幣六蚊
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡同殘疾卡唔洗扣錢，其餘由政府畀。
澳門26A巴士

澳門26A巴士線係條由澳門新福利公共汽車有限公司經營嘅巴士線，來往筷子基北灣同黑沙海灘。

背景
新福利26A路線前身係21A路線，早喺1974年嘉樂庇總督大橋通車同新福利未成立前，由福利公司同海島市小輪公司聯合營運。
本路線曾開辦26AX短線車往返亞馬喇前地至考車場。
1995年起，因澳門北區發展迅速，新福利決定將本路線延長至筷子基總站，並退出21A路線聯營，為避免混淆，改叫26A路線。
2002年1月1號起，配合路氹邊檢大樓延長通關時間，本線進入路氹邊檢大樓站嘅時間，改為每日09:00至20:00。
2006年2月1號起，呢條線延長行駛路線，往返取消行經嘉樂庇總督馬路，改行澳門運動場及望德聖母灣大馬路。
2008年12月7號起，澳門特區政府交通事務局實施第一階段巴士路線調整，本路線位於澳門半島嘅終點站，由筷子基總站，改為沙梨頭北街/筷子基北灣總站。
2009年10月18號起，澳門特區政府交通事務局實施第三階段巴士路線調整，呢條線喺返程往澳門半島方向，增加停靠亞馬喇前地站。
2011年前，呢條線晚間使用Rosa小巴行駛，班次為45分鐘一班。
2013年3月26號起，配合路環北部石排灣公屋社區落成入伙，往返程繞經石排灣總站。
2016年1月16號，呢條線調整服務時間及班距：
去黑沙海灘方向：服務時間為06:00-00:30，班距為8-15分鐘
去筷子基北灣方向：服務時間為06:30-01:00，班距為8-15分鐘
2016年7月2號，因巴士站合併，所以取消停靠「青洲／美居廣場」站。
2016年9月24號：
「孫逸仙馬路/三家村」站同「泉亮花園」站合併，並分別改名為「泉亮花園」站同「泉裕豪庭」站，改停靠「泉亮花園」站。
「亞利雅架前地」站同「寶龍花園」站合併，並改名為「百利寶花園」站。
2016年10月9號夜晚8點起，配合氹仔運動場圓形地同周邊道路恢復，恢復停靠「澳門運動場」站、「運動場圓形地」臨時站。
2017年2月20號起，本線於平日（星期一至五）嘅07:30、08:30、16:30及17:30四個班次，26路線由筷子基北灣開出嘅班次將使用大巴，單向前往路環市區後會以中途插入形式行走本線返筷子基北灣。
2017年8月19號，本線往筷子基北灣方向去「黑沙海灘」站發車後，改為途經賈梅士大馬路並停靠「海蘭花園/黑沙」站，取消停靠「黑沙青年旅舍」站。
2017年12月20號，本線去黑沙方向取消停靠「路氹邊檢大樓-2」站（原名：路氹邊檢大樓），改停靠「路氹邊檢大樓-1」分流站；去筷子基北灣方向維持停靠「路氹邊檢大樓-2」站（原名：路氹邊檢大樓）。
2018年6月30號，因新馬路排水系統工程影響，呢條線暫唔停靠「新馬路/爐石塘」、「殷皇子馬路」、「亞馬喇前地」站，臨時停靠「粵通碼頭」、「河邊新街/下環」站。另設26AT路線。
2018年7月3號，26AT路線新增停靠「高士德/連勝」站。
2018年7月15號，26A、26AT路線取消停靠「奧林匹克游泳館圓形地」站
2018年7月21號，26A路線恢復停靠「運動場/賽馬會」站（原名：運動場道）；26AT路線新增停靠該站。
2018年8月17號起，新馬路8月16號下晝恢復雙向行車，26A路線恢復原線行駛，26AT路線結束服務。
2018年10月27號，為明確巴士站位置同比巴士服務更符合市民出行需要，「蓮花圓形地-1」改名為「蓮花圓形地」
2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點開始，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間嘅一段巴素打爾古街實施有限度通車，而巴素打爾古街由沙利頭往新馬路方向維持兩線行車；去筷子基北灣方向「十六浦」站會臨時唔停靠。
2019年5月18號，配合建設發展辦公室重整道路，取消「奧林匹克游泳館」巴士站。
2019年7月27號起，多個巴士站改名：
“水上街市」站改名為「沙梨頭街市」站
“第二警司處」站改名為「北區警司處」站
“運動場圓形地」站改名為「運動場/體育中心」站
及因工程影響，永久取消停靠「土地廟前地」，改停靠「沙梨頭/華寶工業大廈」
2019年8月31號起，因「內港北雨水泵站箱涵渠建造工程」完工，咾條線開始恢復原線停靠。
2020年7月26號起，因「罅些喇提督大馬路加建排洪雨水管道工程」影響，有以下措施：
臨時唔停靠：「沙梨頭海邊街」、「提督/紅街市」
臨時停靠：「林茂/澳門遊艇會」、「林茂/運順新邨」
2020年8月18號晏晝兩點半開始，因路氹邊檢大樓停用，停用「路氹邊檢大樓-1」站同「路氹邊檢大樓-2」站，來回都停靠「蓮花大橋」站。
2021年1月9號開始，去筷子基北灣同黑沙海灘方向取消停靠「蓮花大橋」站點，去黑沙海灘方向新增停靠「蓮花路停車場」站點。
本線曾經係停靠巴士站點數量最多嘅一條，多達73站，比21A少2個站。

收費
全程車費：澳門幣六蚊
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡同殘疾卡唔扣錢，由政府畀嗮。
澳門28B巴士

澳門28B巴士係一條由澳巴做緊，由青洲來回媽閣廟嘅循環巴士線。

背景
呢條線約於1991年下半年投入服務，由新福利營運往返外港碼頭同峰景酒店，當時運作模式係「揚手即停」，派車四架，每八分鐘一班車。
呢條線開辦前，青洲一帶只有8號一條常規巴士線連接澳門市區，而青洲聖若瑟中學嘅學生放學主要依靠只喺上課日中午時段從青洲自來水公司開出前往媽閣嘅5路線特別班次。
呢條線喺新福利時代曾開出特班車，由皇朝總站開出。
2011年8月1號，呢條線改由維澳蓮運公共運輸股份有限公司去做。
2014年7月1號，呢條線改由澳門新時代公共汽車股份有限公司去做。
2015年6月6號，拱形馬路道路工程，臨時單向行車，本站改經台山中街，取消停靠「拱形馬路」站，臨時停靠「關閘馬路/三角花園」站。
2015年10月，拱形馬路工程完成，臨時措施改為永久，「拱形馬路」巴士站正式取消。
2016年7月2號，因巴士站合併，所以唔再停靠「青洲／美居廣場」站。
2018年8月1號，呢條線改由澳門公共汽車有限公司去做。
2019年3月1號，取消停靠「慕拉士／發電廠」巴士站。
2019年7月27號起，多個巴士站開始改名：
「旅遊活動中心」站改名為「金蓮花廣場」站。
「十月一日前地」站改名為「十月一號前地」站。
「第二警司處」站改名為「北區警司處」站。

車費
全程車費：澳門幣6蚊。
用澳門通全民卡，只係扣3蚊，其餘由政府畀。
用澳門通學生卡，扣$1.5，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。
澳門28C巴士

澳門28C巴士係一條由澳門新福利公共汽車有限公司做緊，由回力來回關閘馬路嘅循環巴士線。

背景
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

車費
全程車費：澳門幣6蚊。
用澳門通全民卡，只係扣3蚊，其餘由政府畀。
用澳門通學生卡，只係扣MOP1.5，其餘由政府畀。
用澳門通長者卡，免費，其餘由政府畀。
用澳門通殘疾卡，免費，其餘由政府畀。
澳門通IC卡月票適用。
澳門29號巴士

澳門29號巴士，舊時叫28BX，係一條由澳巴做緊，由青洲總站來回東方拱門嘅循環巴士線。

28BX
28B短線，由新福利成立，後來改冧巴做28BX，當時28BX冧巴係澳門同新福利嘅第一條X線，冧巴亦響當時澳門所有巴士線入面最長。亦曾經用皇朝「新口岸／科英布拉街」巴士站做特班車總站。
2011年8月1號，新巴士營運模式正式實行，呢條線判咗畀維澳蓮運嚟做。
2014年7月1號，維澳蓮運破產後，呢條線由澳門新時代公共汽車股份有限公司接手嚟做。
2015年6月6號，拱形馬路道路工程，臨時單向行車，改經台山中街，取消唔停「拱形馬路」巴士站，臨時加停「關閘馬路／三角花園」巴士站。
2015年10月，拱形馬路工程完成，臨時措施變成永久，「拱形馬路」巴士站正式取消。
2016年7月2號，因為巴士站合併，唔再停「青洲／美居廣場」巴士站。
2017年8月19號，呢條線向青洲方向停完「治安警察局」巴士站之後，唔再停「亞馬喇前地」巴士站，下一個站變做「葡京酒店」巴士站。

29號
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線，所以將呢條線由28BX改冧巴做29號。
2018年8月1號，呢條線改由澳門公共汽車有限公司去做。
2019年3月1號，受幕拉士公屋工程影響，取消停靠「慕拉士／發電廠」巴士站。
2019年7月27號起，多個巴士站改名：
「旅遊活動中心」站改名為「金蓮花廣場」站
「十月一日前地」站改名為「十月一號前地」站
「第二警司處」站改名為「北區警司處」站

車費
全程車費：六蚊葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。

意外
2012年1月22號，一架28BX嘅宇通細巴（車隊編號1021），響友誼大馬路轉入漁翁街嗰陣，懷疑爬頭同電單車撞咗，女司機連人帶車仆響地下，電單車再滑前一米左右，女騎士就捲咗入車底，頭部被巴士轆過當場死亡。呢單係新巴士模式之下維澳蓮運第一單奪命交通意外。
澳門21A巴士

澳門21A巴士係一條由澳門公共汽車有限公司做緊，由媽閣來回九澳油庫嘅路線。

背景
1975年因應嘉樂庇總督大橋通車而開辦呢條線。
根據1988年澳葡政府同澳巴同埋新福利簽訂嘅批給合同，本線往來澳門至黑沙，當時兩公司各派車1架，每40分鐘一班車，單程收費葡幣2圓。
在1994年前，澳門新福利公共汽車有限公司亦曾經營本路線，後來新福利將路線總站搬去筷子基總站，並將路線編號更改為26A。
2008年10月15號，因應新批給合同要求，呢條線改為75分鐘一班，呢個班次頻率被指「等呢條線比搭船去香港更耐」。
2010年8月21號起，交通事務局檢討實施三個月嘅新馬路公交專道後，為避免所有巴士集中喺永亨銀行外嘅巴士站上落客導致互相阻礙，同時藉以增加新馬路下段嘅人流，改善營商環境，本路線取消停靠永亨銀行門外嘅巴士站，改為停靠設喺金碧文娛中心外嘅新巴士站。
2011年8月1號，呢條線改由維澳蓮運公共運輸股份有限公司去做。
2014年7月1號，呢條線改由澳門新時代公共汽車股份有限公司去做。
2016年2月3號，呢條線調整首尾班車發車時間，並由黑沙海灘延長至九澳油庫。媽閣首尾班車發車時間分別提前至朝早六點半同延後到晚黑十一點半，而離島一端總站首尾班發車時間就提前至朝早七點二十分同延後到凌晨十二點二十分；去九澳油庫方向停靠「黑沙海灘」站後，新增停靠「黑沙村-1」站、「黑沙水庫-1」站、「鷺環海天酒店-1」站、「九澳水庫郊野公園」站、「九澳聖若瑟學校」站同「九澳油庫」終點站；去媽閣方向由「九澳油庫」終點站發車，新增停靠「九澳聖若瑟學校」站、「鷺環海天酒店-2」站、「黑沙水庫-2」站、「黑沙村-2」站，再返番同停靠「黑沙海灘」站，並沿原線行走至起始站「媽閣總站」。
2016年4月23號，去九澳油庫方向：取消停靠「媽閣廟前地」站、「河邊新街／媽閣」站，新增停靠「河邊新街／貨倉巷」站。
2016年4月30號，去九澳方向取消停靠「和諧圓形地」站；往媽閣方向取消停靠「重型車輛駕考中心」站。
2016年8月20號，回程新增停靠「聖路濟亞中心」站同「九澳水庫郊野公園-2」站。
2016年9月24號：
「孫逸仙馬路/三家村」站與「泉亮花園」站合併，並分別改名為「泉亮花園」站同「泉裕豪庭」站，改停靠「泉亮花園」站。
「亞利雅架前地」站同「寶龍花園」站合併，並改名為「百利寶花園」站。
2017年6月17號，呢條線去九澳油庫方向取消停靠「石排灣馬路」站，改停靠「和諧廣場／業興大廈」站及「樂居大馬路／居雅大廈」站；去媽閣方向取消停靠「路環小型賽車場”站，改停靠「樂居大馬路／樂群樓」站同「和諧廣場／樂群樓」站。
2017年7月29號，呢條線喺媽閣總站發出嘅首班車時間由朝早六點半改為朝早六點二十分。
2017年8月19號，呢條線去媽閣方向喺停靠「黑沙海灘」站後，改為途經賈梅士大馬路並停靠「海蘭花園/黑沙」站，唔再停靠「黑沙青年旅舍」站。
2017年12月20號，呢條線往九澳方向取消停靠「路氹邊檢大樓-2」站（原名：路氹邊檢大樓），改停靠「路氹邊檢大樓-1」分流站；去媽閣方向維持停靠「路氹邊檢大樓-2」站（原名：路氹邊檢大樓）。
2018年6月30號，因新馬路排水系統工程影響，呢條線改由「澳門旅遊塔」站發車，期間暫不停靠「媽閣總站」、「河邊新街/貨倉巷」、「河邊新街/李道巷」、「火船頭街」、「新馬路/爐石塘」站，直接停靠「殷皇子馬路」站。
2018年8月1號，呢條線回復由澳門公共汽車有限公司去做。
2018年8月17號起，新馬路8月16號下晝恢復雙向行車，呢條線恢復原線行駛。
2018年10月27號，為明確巴士站位置同比巴士服務更符合市民出行需要，「蓮花圓形地-1」改名為「蓮花圓形地」。
2019年3月9號，往媽閣方向新增停靠「九澳七苦聖母小堂」站及為明確巴士站位置「亞利雅架前地/泉悅」站改名為「信虹花園」站。開始停靠「九澳七苦聖母小堂」站後，本線超過26A路線，成為停靠站點最多嘅澳門巴士路線。
2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括在內港北建造雨水泵站、箱涵渠、鋪設排水渠道等工作。隨著工程推進，當日朝早十點鐘開始，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。屆時，介乎新馬路同水雞巷之間嘅一段巴素打爾古街實施有限度通車，而巴素打爾古街由沙利頭往新馬路方向維持兩線行車；去媽閣方向「金碧文娛中心」站會臨時唔停靠。
2019年5月22號起，交通事務局會以試行方式，去媽閣方向每日首班車至下午6點停「九澳七苦聖母小堂」後新增停靠「九澳康復醫院」臨時巴士站。自從開始啟用「九澳康復醫院」站之後，本線變成唯一一條喺正常行駛途中需要倒後嘅澳門巴士線路。直至2021年1月1號停用呢個站後唔再出現有關情況。
2019年7月27號起，將「九澳康復醫院」從臨時停靠改為永久停靠。
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
2020年1月20號起，因配合內港客運碼頭重啟同周邊配套優化，「火船頭街」嘅臨時站改名為「內港客運碼頭」站，而「火船頭街」站永久取消
2020年8月18號晏晝兩點半開始，因路氹邊檢大樓停用，停用「路氹邊檢大樓-1」站同「路氹邊檢大樓-2」站，來回都停靠「蓮花大橋」站。
2021年1月1號起，呢條線改用中巴行駛，去媽閣方向取消停靠「九澳康復醫院」站。
2021年1月9號起，去媽閣同九澳油庫方向取消停靠「蓮花大橋」站點，去黑沙海灘方向新增停靠「蓮花路停車場」站點。
呢條線嘅行車里數係全澳門最長，來回程達46.1公里。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，由政府畀。
澳門22號巴士

澳門22號巴士，係澳門一條巴士路線，由祐漢第二街來回柯維納馬路嘅循環線。

歷史
1988年10月18號，澳巴成立22號。初期以黑沙環黃金廣場做總站，途經黑沙環第五街、慕拉士大馬路、俾利喇街、美副將大馬路、二龍喉公園、水坑尾、約翰四世大馬路、葡京、澳氹大橋、凱悦、氹仔三家村、氹仔卓家村、官也街、地堡街、澳門賽馬會、奧林匹克圓形地、凱悦、澳氹大橋、友誼馬路、賈羅布、八角亭、水坑尾、荷蘭園、高士德、俾利喇、黑沙環同祐漢。同年11月3號，黑沙環總站搬到馬場海邊馬路。
1990年6月12號，配合加思欄行車橋正式啓用，而改經十月一日前地，唔再經賈羅布。
1991年2月1號，新增單向去澳門大學第一座宿舍嘅特別班次，每十二分鐘一班車。特別班次響同年5月28號配合呢條線其餘正常班次，由全日來回都經澳大而改為響繁忙時間先提供服務。
1995年，祐漢總站分拆，呢條線改響祐漢第一街做總站。
2001年，因為祐漢第一街改做反方向馬路，配合祐漢區道路重整，總站搬到「祐漢第二街」。
2016年6月25號，因配合輕軌高架橋吊裝工作，停靠「氹仔中葡小學」站之後，取消「黑橋／地堡街」、「澳門運動場」站，改停「基馬拉斯／濠景」站。
2016年9月24號，「孫逸仙馬路/三家村」同「泉亮花園」站合併，分別改名做「泉亮花園」同「泉裕豪庭」站，改停「泉裕豪庭」站；「亞利雅架前地」同「寶龍花園」站合併，改名做「百利寶花園」站。
2016年10月9號，配合氹仔運動場圓形地同周圍馬路恢復，由10月9號晚黑八點開始，呢條線還原返之前噉行，停返「黑橋/地堡街」、「澳門運動場」站。
2016年11月5號，因為重整祐漢區巴士站分佈同路線行程，所以去氹仔方向取消停「祐漢公園」站。
2017年4月9號，按原線行到「黑沙環第五街」站之後，取消停「望廈體育館」站，之後按原線嚟行。
2017年10月14號，因為廉政公署踢爆交通事物局多年冇按《嘉樂庇大橋、友誼大橋及引橋規章》管制，任得超過十五噸以上嘅巴士行嘉樂庇總督大橋，損害大橋使用年期，所以開始嚴格執行十五噸以下嘅巴士先畀用嘉樂庇總督大橋，呢條線用車先改用五洲龍FDG6101G（歐四大巴）同宇通ZK6115HG1大巴。
2019年7月27號起，「十月一日前地」站改名為「十月一號前地」站。
2019年12月28號起，配合輕軌氹仔線投入服務，新增停靠柯維納馬路站，並以本站為循環點。 同時因應該交通樞紐啟用，以往由澳門去氹仔嘅循環中轉站亦由「氹仔」改名為「柯維納馬路」。
2020年4月18號，亞馬喇前地整治土建工程完工，呢條線取消停靠「葡京酒店」站。

用車
呢條線係啱啱營運嗰時同大部分嘅路線一樣，都係以日產Civilian同豐田Coaster細巴嚟行。
喺日野RX4JFKA投入服務之後，就派咗幾部落嚟呢條線度行，不過就冇大巴行呢條線，但係隨住乘客係噉增加，原嚟嘅日產小巴應付唔到咁多人，再加上政府要求澳巴將服役咗成十幾年嘅舊車退役，所以喺2003年就派日野HR1J低地台巴士嚟行呢條線，後來又喺2005年派日野HR7JPAE低地台巴士行呢條線，提升載客能力。
喺2006年開始就續步續步派五洲龍FDG6920G嚟行呢條線，但係間唔中都會派其他車型嚟行呢條線。
喺新巴士服務模式前幾日就派五洲龍FDG6751G（歐四小巴）嚟行呢條線做測試。
2011年8月1號開始，因為新巴士服務模式規定廿二號一定要用大巴嚟行，所以就改派日野HR7JPAE巴士、五洲龍FDG6121GC3（11.6米）、樣辦車五洲龍FDG6110G同新買返嚟嘅五洲龍FDG6101G（歐四大巴）低地台巴士嚟行呢條線，係澳巴用車最多嘅一條日間巴士線。而五洲龍FDG6920G（9米）間唔中都被派到呢條線度，五洲龍FDG6951G（歐五中巴）亦曾經行過呢條線。自2014年12月11號開始就加入咗六架新款宇通ZK6118HGE（10.84米）低地台巴士嚟行呢條線，同時五洲龍FDG6121GC3（11.6米）退出公共巴士服務，2014年12月30號又有更多呢款新車出街，喺2014年嘅最後一日五架新款宇通ZK6128HGE（12米）低地台巴士全部出街都係行呢條線，喺呢個時候，澳巴嘅日野HR7JPAE開始退出公共巴士服務。
2015年，呢條線嘅用車已清一色用嗮宇通ZK6118HGE（10.84米）同宇通ZK6128HGE（12米）低地台巴士，五洲龍FDG6101G（歐四大巴）低地台巴士亦間唔中會行下呢條線。
2017年10月14號，因澳門特區政府交通事物局收緊使用嘉樂庇總督大橋通行嘅車輛重量限制，呢條線只可以用宇通ZK6115HG1大巴，原屬於新時代車隊，本線嘅宇通ZK6128HGE（12米）就轉去新時代服役到2018年8月1號。

客量
呢條線係澳巴所有路線入面用車最多嘅路線，主要服務喺祐漢到氹仔同氹仔到水坑尾、高士德、祐漢嘅市民，以及喺一啲繁忙時間為學生、返工嘅人提供服務，所以爆棚。而喺平時就會有啲老人專門搭嚟遊車河。

重大意外
2006年1月16號，澳巴廿二號一架日產Civilian小巴，由氹仔賽馬會開去祐漢時，啱啱行完嘉樂庇總督大橋之後就失控，好似波子機噉撞塌嗮啲石壆同亞馬喇前地嘅整路工程啲圍欄，車頭隊咗入地盤大洞入面，而車嘅後半部就擱腰喺馬路上面。呢單嘢搞到十五個巴士乘客受傷，消防局同澳門兩間醫院都要啟動災難應變措施。
2010年5月28號晚黑差唔多八點，澳巴廿二號一架五洲龍大巴喺美副將大馬路超車期間撞低咗左邊一架電單車，之後澳巴司機冇理到繼續開車，之後警方根據目擊者畀嘅資料搵到肇事司機，巴士司機話唔知出咗事。
澳門27號巴士

澳門27號巴士係一條由澳門新時代公共汽車股份有限公司做緊，由青洲來回黑沙環嘅循環巴士線。

背景
2011年6月12號，配合澳門特區政府交通事務局實施第四階段巴士路線調整，本線開設，由澳門新福利公共汽車有限公司及澳門公共汽車有限公司聯營，服務時間為朝早七點到晚黑八點（尾班車系晚黑七點四十分開出），班距20分鐘。
2011年8月1號，呢條線改由維澳蓮運公共運輸股份有限公司去做，並調整本線服務時間為朝早七點到晚黑十點，班距15分鐘。
2012年4月18號，呢條線去黑沙環方向增設停靠鴨涌河變電站。
2013年8月1號，本線去青洲方向增設停靠青葱大廈站，並取消停靠街總社區服務大樓站。
2014年7月1號，呢條線改由澳門新時代公共汽車股份有限公司營運，並調整呢條線服務時間為朝早七點到晚黑十點，班距15分鐘。
2014年12月18號，配合珠澳跨境工業區口岸同關閘邊檢大樓實行新通關安排，調整本線服務時間為朝早六點到晚黑十點。
2016年4月25號開始，改派宇通ZK6902HG中巴行駛，以配合客量增長。
2016年7月2號，因巴士站合併，唔再停「青洲／美居廣場」站。
2016年9月4號，停完「關閘總站」後，臨時唔停「看台街/騎士馬路」站、「關閘馬路」站同「三角花園」站，臨時改停系祐漢新村第一街近吉祥樓增設「吉祥樓」臨時站同「拱形馬路/蓮峰廟」站。
2016年9月30號，9月4號實施嘅臨時措施改為永久措施，祐漢新村第一街近吉祥樓增設「吉祥樓」臨時站改名為「祐漢第一街」站。
2017年4月29號，去青洲方向：停完「君悅灣」站後，取消停靠「馬場北大馬路」站同「關閘總站」，改停靠「關閘廣場」站。
2017年8月23號，颱風天鴿襲澳，關閘地下巴士總站受到嚴重風暴潮破壞暫停使用，呢條線去黑沙環方向唔停靠哥個站。
2018年8月1號，呢條線改由澳門公共汽車有限公司去做。
2018年12月15號，去黑沙環方向恢復停靠關閘總站。
2019年6月1號，呢條線服務時間由06:00-22:00，調整至06:00-00:00。
2021年1月1日起，為配合新巴士合同，呢條線更新目的地資訊，由「黑沙環」改名為「勞動節大馬路」。
2021年10月16號，呢條線改系望廈總站發車，青洲總站改為循環點。

車費
全程車費：澳門幣6蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。
澳門23號巴士

澳門23號巴士係一條由澳巴做緊，由青洲來回澳門旅遊塔嘅循環巴士線。

背景
1980年代，呢條線開通
路線開設初期，為往返關閘至港澳碼頭，後期改為來回青洲同葡京。
2001年，澳門旅遊塔開幕，呢條線去中區方向延長到旅遊塔。
2007年10月20號起，呢條線增停南灣湖景大馬路站，以方便去南灣湖水上活動中心玩嘅市民。
2009年4月26號實施嘅第二階段巴士路線調整中，交通事務局修改咗部分行車路線。
2011年8月1號，呢條線改由維澳蓮運公共運輸股份有限公司去做。並改停澳門立法會前嘅巴士站。
2012年3月，開始用中巴行駛。但直至同年6月，中巴班次仍然非常疏落，呢條線班次仍以小巴為主。
2013年8月1日，隨著青葱大廈居民陸續遷入，配合市民嘅出行需要，去青洲方向增停「青葱大廈」站。
2014年7月1號，呢條線改由澳門新時代公共汽車股份有限公司去做。
2016年7月2號，因巴士站合併，所以唔再停「青洲／美居廣場」站。
2017年6月1號，呢條線調整例假日班距，由八到十二分鐘，改為繁忙時間十到十二分鐘、離峰十二到十五分鐘。
2017年8月5號，停完「澳門旅遊塔」站後，新增停靠新設嘅「初級法院刑事大樓」臨時站。
呢條線為澳門第一條，往返程均取道松山隧道的巴士路線。
2018年8月1日，呢條線恢復番由澳巴做。
2019年7月27號起，「旅遊活動中心」站改名為「金蓮花廣場」站。
2020年4月18號，亞馬喇前地整治土建工程完工，呢條線去青洲方向永久唔停「亞馬喇前地」站。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。
澳門25AX巴士

澳門25AX巴士，係一條由新福利做緊，而跳站形式由關閘廣場來回蝴蝶谷大馬路總站嘅快速巴士線，只係響朝早同晏晝繁忙時間服務。

背景
2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估25號嘅客流情況，為咗加快疏導乘客，調配現有資源，將25號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車。
2017年9月14號，呢條線尾班車延長到朝早九點。
2017年9月16號，呢條線增加禮拜六、日服務，即係每日運作（強制性假期例外），服務時間同平時一樣。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外。會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費；將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行；又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間。林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加；重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟。2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2019年五一黃金周、十一黃金周期間，交通事務局因應訪澳旅客人流大增並開辦25AX路線下午班次由15:30至18:30結束，每12至20分鐘一班車。當局原計劃係2020年農曆新年期間再開辦25AX路線下午服務疏導訪澳旅客前往關閘嘅客流，因應武漢肺炎疫情影響令到訪澳內地旅客大減，為免資源浪費，交通事務局即時取消1月29號至2月2號嘅25AX路線下午服務。
2020年2月1號，因應武漢肺炎疫情持續，為免資源浪費，呢條線暫停運作，直至另行通知。
2020年5月4號，為配合澳門高中階段復課，交通事務局宣佈恢復呢條線服務。服務時間調整為平日（星期一至五）朝早七點到朝早八點，班距15分鐘。
2020年5月11號，因應客況需求，25AX路線巴士即日起延長營運時間至朝早九點。
2020年6月8號起，呢條線改為雙向路線，分別由關閘廣場及蝴蝶谷大馬路發車。
2021年1月4號起，呢條線延長服務時間，朝早服務時段改為朝早六點到九點，並增設下晝服務時段為晏晝四點到晚黑七點。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
籌碼

籌碼係賭博嗰陣時用嚟代替現金嘅用品。現時，細額嘅通常整成圓形膠餅仔，大額嘅一般為大塊啲嘅長方形膠餅；舊時，有好多其他質地同形狀嘅品種流行過。

澳門賭場
賭場籌碼往往帶有精密科技，包括藏喺裏面嘅電子晶片，以及見於外面嘅防偽特徵。

現金碼
現金碼係最常見嗰種，用來賭錢或者換成同面值相等嘅貨幣都得；因為賭客可以直接同賭場買賣現金碼，次次都唔使蝕水，所以又叫生碼（粵拼：saang1 maa5）。
有唔少賭場之內及附近嘅舖頭，乃至於的士司機，都願意接受顧客用現金碼嚟埋單。

泥碼
泥碼以前可能為淺泥黃色，或者因而得名——係種只可以用來落注嘅籌碼，因此又叫死碼。
家陣澳門賭場會用略低於面額嘅價錢賣泥碼畀疊碼仔，等渠哋用面值價轉賣畀所屬賭廳入面嘅賭客，來食叫做碼佣嘅中間差價，作為拉客嘅部分酬勞；用泥碼落注之後，若果贏咗，荷官會將增加嗰部分，換算成現金碼去派畀賭客，原本押落去嗰啲唔會被換成現金碼；用泥碼賭輸咗，就當然會收歸賭場啦；亦有啲疊碼仔會畀少過其面值好多嘅現錢過賭客去買泥碼。
顧客有時亦都會喺營銷活動之中直接由澳門賭場度得到泥碼，因此佢又叫推廣碼。
林鳯娥响二十世紀七十年代將泥碼引入澳娛，由賭場經疊碼仔賣畀賭客，用於賭廳；喺當時，用嚟落注嘅泥碼，會喺該局俾荷官全部收走，只要中獎，賭客收返嘅一律係現金碼。响一九八〇年，澳娛開始揾疊碼仔等人帶賭團；响二十世紀八〇年代，周錦輝增加其數目及出發地。响二十世紀八〇年代，謝肇鴻將泥碼嘅用法改成而家噉樣，令到同數額嘅泥碼銷售，帶嚟比以前更多嘅投注；其他地方陸續跟風。
籃球

一場女子籃球比賽。
籃球，又係一種由兩隊參與嘅球類運動，每隊派出5個球員，目的係將波射入對方球籃攞分，而且要阻止對方攞波同攞分。球員可以將波向任何方面傳、投、拍或者運，但係要受到下列規則嘅限制。
籃球比賽嘅形式有好多款，就以而家流行嘅街頭三人籃球為例，係3打3嘅比賽，更加講究個人技術。當今普遍認為最高水平嘅籃球比賽係俗稱NBA嘅美國國家籃球協會。

歷史
籃球係由一個加拿大籍嘅美國麻省青年會學院牧師奈斯密夫博士喺1891年發明。由於嗰度有一個又長又凍嘅冬季，極之唔啱打美式足球或者棒球咁嘅室外運動，於是有人就叫奈斯密夫博士發明一種可以喺室內玩嘅運動，奈斯密夫博士唔希望佢發明嘅運動會好似美式足球噉咁易受傷，亦覺得好似足球咁可以透過大力嘅射門增加入球機會並唔係咁好，於是就發明咗籃球，並有13條規則。
籃球喺1904年列入奧運嘅表演項目，而到咗1936年柏林奧運，更成為正式項目。至於女子籃球就要到1976年蒙特利爾奧運先至成為項目之一。

場地
籃板
籃
底線
罰球線
限制區
三分線
中線
邊線
球場（Play court）：長28米，闊15米。
線（Lines）：線闊5厘米，要清晰可見、顏色相同（推薦係白色）
邊界線：邊界線包括兩條底線（End lines，比較短嗰邊）同埋兩場邊線（Side lines，比較長嗰邊），邊界線並唔係場地嘅一部分。所有障礙物應該距離邊界線至少2米。
中線（Centre line）：中線係經過兩條邊線嘅中點，同底線平行嘅線段。中線兩邊凸出邊線15厘米。
中圈（Middle circle）：中圈係喺球場嘅正中，圓心至圓環外邊緣嘅長度係1.80米。如果中圈內部要油顏色，就應該同限制區嘅顏色一樣。
半圈（Semicircles）：半圈嘅圓心至圓環外邊長度係1.80米，圓心位於罰球線嘅中點。
罰球線（Free-throw lines）：罰球線應該同底線平行，距離底線內邊最遠5.80米，長度係3.6米。罰球線中點應該同兩條邊線嘅中點喺同一條想像中嘅直線上。
禁區（Restricted areas）：禁區係由底線、罰球線同兩條一端由底線發出，端點距離底中點3米遠，一端距離底線中點3米遠，一端同罰球線端點相連嘅線段同埋佢包圍而家嘅區域組成。呢啲線，包括底線，都係禁區嘅一部分。限制區嘅顏色可以同其他區域唔同，但應該同中圈一樣。
三分投籃區（Three-point field goal area）：三分投籃區係球場上除咗靠近對方個籃嘅一個區域以外嘅全部區域，佢係由以下嘅線包圍：
兩條垂直喺底線嘅線段，佢嘅一端係位於底線上而且距離底線中點6.25米（NBA係7.24米）。另一端就同個籃嘅圓心位於同一條平行於底線嘅想像線上，線長1.575米。
一條以個籃圓心做圓心，半徑6.25米的半圓弧，佢嘅端點同上面所講嘅兩條線段嘅端點重合。
呢三條線加埋就叫做三分線。

球員同位置
喺籃球入面，球員嘅位置大致上分成以下呢五種：
控球後衛
得分後衛
小前鋒
大前鋒
中鋒
呢啲分類都係基於戰術嘅調配，籃球規則冇任何定明，因此有時都會出現雙塔（雙中鋒）、三後衛之類嘅情況。基本上，呢啲位置都係同球員嘅身高有關，後衛嘅身形一般都比較高，而較矮嘅球員，一般都係擔任前鋒。

玩法同規則
喺一場比賽入面，球證會首先喺中圈入面進行跳波，只要有其中一方嘅跳球球員拍到個波，場波就會開始。球員要用一切合法嘅方法，將個波放入籃。籃球規則講明，球員只可以用手打波，但唔可以用拳打，而蓄意用下肢掂波更加係違例。有波嘅球員必須令到個波郁先可以帶波走，只可以單手拍波，而傳球同埋投籃就可以用雙手。
正規嘅球賽共分做四節，每一節10分鐘（NBA係12分鐘），如果唔可以喺法定時間入面贏波，就會進行加時，每節加時有5分鐘，如果重未分得出勝負，就會再加時，直到分出勝負為止。
比賽入面，每隊要喺24秒內進攻，如果未能夠喺24秒內將個波投入或者掂到對方球籃，就係違例，對方可以得到控球權。
球員投籃，成功嘅話一般都係2分，如果喺三分區（即係三分線以外）投籃成功嘅話，就會得到3分，而喺罰球情況下成功嘅會有1分。
有時雙方球員會同時爭奪（手掂住）籃球，又或者喺籃球規則中未能判斷控球權誰屬嘅情況下，球證會判雙方球員跳波。以往跳波會喺最近嘅中圈或者罰球圈進行，由2003年開始，國際籃球規則開始採用球權輪替法，以加快比賽節奏。

犯規
國際籃球規則入面，犯規係指同對方球員嘅非法身體接觸或者違反運動道德嘅行為，每次被判犯規嘅球員都會記低，每個球員容許有5次個人犯規（NBA係6次），而個人犯規包括以下幾種：
侵人犯規
定明球員唔可以任何唔正常姿態（超出佢嘅垂直空間），去阻止對方球員前進，或者使用激烈嘅動作。常見嘅個人犯規有：
阻擋
撞人
背後非法防守
阻撓
非法掩護
非法用手
推人
罰則：如果被判侵人犯規，除咗犯規球員要被記低一次個人犯規外，對方更加可以按唔同情況得到控球權或者罰球機會。
雙方犯規
喺某啲情況下，雙方球員會為咗爭奪位置而引起激烈嘅動作，就係指侵人犯規嘅動作。裁判就會判雙方球員一次雙方犯規，即每人一次個人犯規，然後按輪換發球法決定發球權。
違反運動道德犯規
當球員犯規嚴重粗野，又或者球員防守時並唔係針對籃球而係進攻球員，咁樣好容易導致受傷，球證可判斷為違反運動道德犯規。
罰則：如果被判違反運動道德犯規，會被記低做違反運動道德犯規，呢種犯規同時係個人犯規，但兩次違反就唔可以喺同一場比賽再參與比賽。除此之外，對方亦會得到罰球並之後有控球權。
技術犯規
係指所有球隊人員，包括球員、教練同其他註冊人員嘅非接觸性犯規。規則中定明，所有人唔可以對球證無禮、要服從球證嘅判決、唔可以拖延時間、唔可以騷擾對方球員、扣籃球員除咗安全理由之外唔可以掛喺籃上之類，新嘅規則更定明球員唔可以故意跌底以博取對方犯規，亦都係技術犯規嘅一種。
罰則：如果被判技術犯規，會被記低做技術犯規，呢種犯規同時係個人犯規。除此之外，對方會得到罰球並之後有控球權。
打交
係針對喺球場入面球員以外嘅隨隊人員嘅打架行為嘅規則，違反者會被逐離場。
籍貫

籍貫（粵拼：zik6 gun3）主要指自己家族繁衍嘅地方。
籍貫同出生地、故鄉、祖籍、戶籍嘅意思不盡相同。
譬如明朝將領俞大猷，因先祖俞敏跟朱元璋征戰四方，以開國功臣襲泉州衛百戶官，從家鄉直隸（南直隸）霍丘落戶當地，所以祖籍係直隸霍丘，籍貫係福建泉州。
籃球場

籃球場，打籃球嘅場。一般籃球場為平地硬地，成長方形，兩條短邊中間，裝咗籃球架，架上有籃板，板上裝球籃。地上畫線定為場內，中間線定雙方半場。戶內場地會以木做地板，戶外就石屎或者蠟青。
籃球場嘅大細，以及劃線，都隨年月而改變。現時至新場地規定，出自二〇一〇年。再上一次改，已經係一九八四年，當時加入三分線。至於沿用多年嘅梯形罰球區，二〇一〇年新例，亦改做長方形。
有啲籃球場只有半場，就另一種玩法。
英文稱之為basketball court。
籍氏

籍（粵拼：zik6）係唐人姓氏，喺《百家姓》裏頭排第275位。

名人
呢篇籍氏係同姓氏有關嘅楔位文章，重未寫完嘅。麻煩你幫手充實佢。
籃網

籃網係籃球場嘅設備，係個掛喺籃框下面嘅網，方面睇到個籃球係咪入到籃框，不過呢樣設備並唔係必需，有啲業餘嘅場無掛到。
籌旗

籌旗，又叫籌錢、籌款，係指叫人無條件畀錢嚟嘅行為，好多時都係為咗慈善，亦可以係商業機構向公眾籌集資金去開發項目。
「籌旗」呢個詞，可能源自香港嘅賣旗慈善活動。
波羅的海之路

波羅的海之路係波羅的海三國一場和平示威，發生喺1989年8月23號，有大約二百萬人手拖手組成大約690公里長人鏈，橫跨愛沙尼亞、拉脫維亞同立陶宛，抗議1939年8月23號蘇聯同納粹德國秘密簽訂嘅《德蘇互不侵犯條約》畀蘇聯侵佔波羅的海三國。

仿效
2019年8月23號，香港參與反逃犯條例修訂運動嘅人士參考「波羅的海之路」，組織咗一場「香港之路」。
波美拉尼亞省

波美拉尼亞省係波蘭嘅一個省，喺國土北部，首府格但斯克。
波羅的-斯拉夫語族

波羅的-斯拉夫語族係印歐語系嘅兩個語族嘅合稱，包括波羅的語族同斯拉夫語族，呢兩個語族有似樣嘅地方，所以有啲人當佢哋做同一個語族。
波羅的海航空

波羅的海航空（AirBaltic）係拉脫維亞一間航空公司。
波羅的海國家

波羅的海國家係指波羅的海東岸嘅三個小國愛沙尼亞、拉脫維亞同立陶宛。因為佢哋嘅地理同歷史差唔多，所以國際上成日將佢哋咁樣一次過叫晒。
喺第二次世界大戰前，芬蘭有時都俾人納入波羅的海國家。
俄羅斯帝國喺18世紀開始擁有呢三個國家。第一次世界大戰之後，愛沙尼亞、拉脫維亞同立陶宛喺俄羅斯分咗出嚟，到1940年又俾蘇聯吞併，成為蘇聯其中三個加盟共和國。呢三個加盟共和國相繼喺1990年之後脫離蘇聯獨立，2004年成為北約同歐盟嘅成員國。
波羅的高地

波羅的高地係波羅的海以南高地，位於東歐平原西部，從日德蘭半島一直延伸至愛沙尼亞，北面係芬蘭灣，全長200公里，最高點海拔329米。
納莫努伊托環礁

納莫努伊托環礁係南太平洋密克羅尼西亞聯邦加路連群島一個環礁，面積2,267平方公里。
納華拉

納華拉（西班牙文：Navarra）係西班牙北部嘅自治區，首府潘普洛納。
納薩爾

納薩爾（粵拼：naap6 saat3 ji5；阿拉伯文：نصار‎‎）係源自阿拉伯世界嘅人名，意思係幫手、保衛者、勝利噉解。
出名嘅人或事物可以係：
拉利納薩爾：美國奧運體操隊前隊醫。
瑪雅納薩爾：荷籍黎巴嫩裔健身模特、電視主播同企業家。
柏保路納薩爾：哥斯達黎加足球員。
薩馬爾納薩爾：約旦游水運動員。
M. 納薩爾：印度男電影演員、監製。
拉杜安納薩爾：黎巴嫩血統嘅巴西作家。
納蘭

納蘭（芬蘭文：Lappi）係芬蘭嘅行政區，首府羅凡尼米。
納西妲

納西妲係米哈遊開發嘅電子遊戲《原神》及其衍生作品嘅登場角色。佢係遊戲中嘅國家須彌嘅統治者，遊戲內執掌七大國嘅神明之一，譽為草神「布耶爾」，當地人尊稱為「小吉祥草王」。
喺製作組嘅設定中，納西妲係遊戲內七神中最年輕嘅，接替前任草神「大慈樹王」，話名佢系須彌嘅管理者，實際上佢一直深居喺淨系善公，畀教令院架空。角色設計有參攷波斯神話，角色名源於波斯嘅生育、治療同智慧女神阿娜希塔（中文：阿娜希塔）嘅現代波斯語讀音。動作設計方面，納西妲嘅腳步聲有特別嘅音效，角色動作如跳起翻滾，同遊戲中其他小嘅體型嘅女性玩角色一致。喺角色嘅待機動畫嘅風格與其他執政官有顯著勒分別，其他執政官嘅動畫會創造一個自身掌控元素構成嘅球體，而納西妲就坐喺懸空嘅由草元素構成嘅千秋上，展示出孩子氣嘅一面。角色上線冇幾耐就畀發現有個特別嘅程式錯誤，角色處於待機動畫時可以畀其他角色推動並一直保持動能，利用呢個程式錯誤可以突破地形制，等角色橫渡大海，製作組計畫喺後續遊戲更新中修復應該錯誤。角色散手設計方面，製作組設計咗類似讀心術效果嘅散手，使用呢個散手可以聽到須彌地區所有擁有獨立名嘅非玩家角色嘅心聲，呢個散手系遊戲中首個可以影響到實玩家角色嘅散手，而呢類讀心術嘅散手都對應咗遊戲中流傳嘅「小吉祥草王」傳說。
納西妲最早喺遊戲主線劇情嘅須彌篇作為非玩家角色登場，系要篇章嘅重要角色，角色喺遊戲3.2版本「虛空鼓動，劫火高揚」成為可玩角色上線，同時米哈遊還為角色推出專屬武器「千夜浮夢」。作為須彌嘅重要角色，納西妲都過唔少遊戲媒體嘅關注同評論。
納薩

納薩（Gamal Abdel Nasser，1918年1月15號—1970年9月28號），係埃及第二任總統，由1956年做到過身。佢亦曾經將埃及同敘利亞合組阿拉伯聯合共和國。1970年9月28號，响阿拉伯聯盟緊急會議開完會之後，因心臟病發與世長辭，終年52歲。
納薩基

納薩基（波斯文：باشگاه فوتبال نساجی مازندران‎）係伊朗馬贊德蘭省嘅職業足球球會，喺1959年成立，依家踢緊伊朗職業足球聯賽。
納蘭性德

納蘭性德（1655年1月19號—1685年7月1號），字容若，係滿族正黃旗人，亦係大清嘅詞人。
紅色警戒3：蘇維埃進行曲

紅色警戒3：蘇維埃進行曲係美國電子遊戲紅色警戒3裏面嘅一首歌。雖然係美國佬作嘅，但係聽起上嚟就富有蘇聯軍樂嘅特色。
紅花坂上的海

《紅花坂上的海》（粵拼：hung4 faa1 baan2 soeng6 dik1 hoi2，日文：コクリコ坂から）係佐山哲郎原作嘅日本漫畫，2011年畀人改編做動畫電影。
紅花寨

紅花寨（Hung Fa Chai）係香港嘅山，海拔高489米，喺北區，紅花嶺北面，屬香港邊境禁區範圍。
紅腹灰雀

紅腹灰雀（學名：Pyrrhula pyrrhula）係麻雀科灰雀屬下一種雀，主要出現喺歐亞大陸溫帶地區。
紅腸

紅腸係中國一種香腸，起源自哈爾濱，由喺嗰度打工嘅立陶宛人參考佢家鄉嘅香腸發明。紅腸外皮煙燻成紅色，入面餡主要係豬肉、澱粉同調味料。
廣東式燒味舖亦會賣紅腸，佢哋嘅紅腸好多時會落少少玫瑰露吊味。
紅色警戒系列

《紅色警戒系列》（Command & Conquer: Red Alert series）係美國西木工作室出嘅終極動員令系列嘅一個即時戰略電子遊戲系列，1996年出頭一代作品，2008年出頭三代作品。
紅色高棉

柬埔寨共產黨，通稱紅色高棉（高棉文：ខ្មែរក្រហម，法文：Khmer Rouge）或者赤柬，係柬埔寨過去嘅一個政黨，響1981年12月8號宣布解散。
呢個黨信奉共產主義，奉行極左政策。
赤柬領袖波爾布特係黨嘅總書記。由紅色高棉統治柬埔寨嘅幾年間，佢哋發動紅色高棉大屠殺，將柬埔寨國內數以百萬計嘅人屠殺，佔當時全國人口四分之一。
呢篇紅色高棉係政治類嘅楔位文章，未完成；麻煩你幫手加下料，充實佢。
紅花

紅花（粵拼：hong4 faa1；學名：Carthamus tinctorius）係菊科紅花屬嘅一年生草本植物。而家凈喺中國大陸東北、華北、西北同山東、浙江、四川、西藏同貴州地區先至搵到。

樣
葉互生，長橢圓形到圓角披針形之間，但葉邊尖位有刺。花屬管狀花序，花瓣初頭係黃色，之後會慢慢變橙，最後變紅。果屬瘦果，冇冠毛。

用途
紅花可以攞嚟做染料
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢可以做染料、沖茶或者入藥，有活血通經同祛瘀止痛嘅功效。籽可以榨油，叫紅花籽油。
玉蒲團四之雲雨山莊

《玉蒲團四之雲雨山莊》（英文：Battle of Love）係1999年上畫嘅港產片，由葉天行執導，何永霖監製，陳國權、潘震偉、夏虹主演。
玉蕊檀屬

玉蕊檀屬（粵拼：juk6 jeoi6 taan4 suk6，學名：Bocoa ），係豆目豆科蝶形花亞科嘅其中一個屬。
玉蕊科

玉蕊科（學名：Lecythidaceae）係雙子葉植物綱杜鵑花目嘅一個科。
玉里鎮

玉里鎮係中華民國臺灣花蓮縣嘅一個鎮，面積約莫252平方公里，人口約莫2.2萬。
玉衡

玉衡，又叫北斗五、大熊座ε，係大熊座最光嘅恆星，距離地球81光年，視星等係1.76。
紫背草

紫背草（粵拼：zi5 bui3 cou5；學名：Emilia sonchifolia），又嗌紅背葉（hung4 bui3 jip6）、羊蹄草（joeng4 tai4 cou5）、一點紅（jat1 dim5 hung4），係菊科紫背草屬嘅一年生步或多年生嘅草本植物，原產亞洲，而家已經廣泛分佈喺世界各地，主要喺村邊、路邊、田邊同埋曠野草地入面先至搵到。

樣
植株高1～7dm，梗直立，冇毛或疏毛，有時出分枝。葉琴狀分裂或有橛齒，上邊細，下邊大；冇柄；正面綠，反面紫紅。花屬頭狀花序，管狀花，紫，兩性；長12～14mm，有長柄，成日有二歧分枝；總苞綠，圓柱，基部大隻啲；花冠先端5齒裂；每年7～11月開花。菓屬瘦果，圓柱，長約4mm，有棱；冠毛白兼軟；每年9～12月結果。
紫草目

紫草目（粵拼：zi2 cou5 muk6；學名：Boraginales）係被子植物門雙子葉植物綱嘅一個目。
紫草

紫草（粵拼：zi2 cou5；學名：Lithospermum），植物學嗌紫草屬，係紫草科下面一屬。
紫背竹芋

紫背竹芋（粵拼：zi2 bui3 zuk1 wu6；學名：Stromanthe sanguinea）係竹芋科肖竹芋屬嘅長年生草本植物，原產地喺巴西。呢種植物一般用嚟咗觀景植物嘅同時，喺大都市嗰度成日用嚟做綠化植被嘅植物。
紫色散文

紫色散文（英文：purple prose）係文學評論上有陣時會用嘅一個詞。如果話一份作品係「紫色散文」，意思即係話評論者認為份作品用字上花巧得滯，例如用咗太多又長又噚嘅形容詞，搞到讀者因為掛住要諗「呢個呢個詞係乜意思」等嘅原因而冇辦法專心欣賞故仔嘅內容。
紫花苜蓿

紫花苜蓿（學名：Medicago sativa）又叫紫花苜蓿草，係豆科苜蓿屬下一個品種，多年生草本植物。呢種植物喺世界各地被廣泛種植做乾草飼料。
紫苑雅

紫苑雅 ，係日本嘅一個女藝人同埋配音員。
紫苑鎮

紫苑鎮（粵拼：zi2 jyun2 zan3；英文：Lavender Town；日文：シオンタウン）係電子遊戲《寵物小精靈紅・綠》入面一個虛構地方，出嗮名鬧鬼而且有令人不安嘅配樂。

紫苑鎮綜合症
紫苑鎮綜合症係有關紫苑鎮嘅一系列都市傳說。根據呢啲傳說，紫苑鎮嘅配樂包含一啲特殊頻率嘅聲波，輕則會令人頭痛，而且又有傳說話啲聲波係大人聽唔到嘅，細路先聽到，而且有好多細路喺玩過隻遊戲聽到紫苑鎮之後，仲精神失常自殺。上述呢啲傳說都係流嘅，但初頭有唔少人喺度為紫苑鎮綜合症作故仔，仲老作咗啲假嘅個案出嚟，令到「紫苑鎮綜合症」呢個諗頭喺電子遊戲玩家之間廣傳，仲引起咗人同佢作 creepypasta 風格嘅短篇小說。
湯圓圓

「湯圓圓」亦都係香港藝人湯鎮業第三個女，2008年9月17號出世。
湯圓圓係香港電視處境劇《愛·回家之開心速遞》入面嘅虛構角色，由楊秀惠飾演。

角色設定
湯圓圓喺入讀大學時係修讀社工系，之後受到當時喺大學識到嘅男友「才俊」影響而轉修法律系，並且跟佢做咗幾年律師，但其後發現自己根本唔鍾意法律工作，而轉去藝術方面發展，並且喺第289集開始，湯圓圓喺「香港島大學」做「當代藝術」課程嘅講師。

感情生活
喺劇入面講到，湯圓圓起初嘅男朋友係做律師嘅「才俊」，但喺一次搭飛機遊埠嘅時候，睇到「才俊」張身份證，發現佢比自己細十日，由於「才俊」無話俾湯圓圓聽，而且湯圓圓抗拒姊弟戀，最後結果散咗。即使「才俊」喺第289集入面兩次提出復合，但仍然都俾湯圓圓所拒絕。
湯圓圓嘅第二個情人係知名畫家「Duncan」，湯圓圓同「才俊」分手後一時間迷失方向，受到「Duncan」鼓勵而重拾返畫畫興趣，但係湯圓圓入咗去「香港島大學」之後，先至發現「Duncan」嘅真正女朋友係佢間畫室嘅女職員Emma，而Duncan同Emma兩人已經拍咗拖十年而且仲要同居，雖然湯圓圓就算知道「Duncan」有正印女朋友，但係仍然擔心感情告終而唔捨得離開。
喺第289集入面，湯圓圓喺搬運美術用具時撞到朱凌凌嘅相機鏡頭，而湯圓圓當時正希望有一位男士成為佢嘅人體素描模特兒，故些兩人開始投契起上嚟，而朱凌凌喺第312集入面亦都情不自禁，襯住湯圓圓因為知道自己成為感情第三者之後，苦悶酒醉嘅時候而情不自禁偷吻湯圓圓一下。

觀眾意見
有啲網民認為扮湯圓圓呢個角色嘅楊秀惠，個樣比起以往拍電視劇嘅時候變得奇怪，講對白亦都變得不自然，感到唔討好，亦有網民話只能夠接受到朱凌凌同金城安嘅「兄弟情」，而接受不到朱凌凌鍾意其他人，對楊秀惠同「湯圓圓」嘅角色唔多滿意。
湯姆史達基

湯姆·史達基（德文：Tom Starke，1981年3月18號—）係一個德國足球員，效力德國甲組足球聯賽球隊拜仁慕尼黑，主要司職門將。
湯姆·卡頓

湯姆·卡頓（英文：Thomas Bryant Cotton，1977年5月13號—）係美國共和黨籍參議員、退伍軍人同律師。
湯士威路

湯士威路（Townsville）係澳洲一埠，歸昆士蘭。佢喺省府庇利士彬以北，一齊喺東岸。對出海係大堡礁中間一段。人口14萬3324人。
湯姆歷險記

湯姆歷險記（The Adventures of Tom Sawyer）係美國一個細路故仔，由馬克吐溫響1876年寫好，故仔講一個叫湯姆嘅細路同佢班朋友仔嘅冒險旅程。
湯口榮藏

湯口榮藏（1945年7月6號—2003年2月2號）係日本足球員，司職中場，曾經喺1969～1970年間爲日本足球代表隊出場5次，入咗1球，重參加過1968年夏季奧林匹克運動會。